Lav et referat af nedenstående tekst:

Tekst:
Det lange røde hår er nøje snoet i slangekrøller. Smykkerne er fundet frem, slipset er bundet og jakkesættet er snorlige. Tvillingerne Clara og Hjalte Hartmann Andersen kan næsten ikke være mere klar. -	Jeg er godt nok nervøs nu, lyder det fra Hjalte. Fredag skal de konfirmeres i Aaby Kirke i Aabybro. Og det er en dag, der har krævet mange timers forberedelse. Især for Clara. -	Jeg har valgt at blive konfirmeret i et jakkesæt. Og jeg har været i mange forskellige butikker for at finde lige netop det her, siger hun. Store bededag eller ej Dagen er historisk for både tvillingeparret og de 12 andre unge mennesker fra Aabybro. Men det er den i den grad også for sognepræsten. I 377 år har store bededag været en helligdag og national fridag. Men til næste år afskaffes den, og det betyder, at det er sidste gang, der officielt konfirmeres på den traditionsrige dag. -	Det er virkelig ærgerligt. For der er mange gode tekster fra store bededag, som nu vil forsvinde, siger Line Kjær Nielsen, der er sognepræst i Aaby Sogn. Hun har været sognepræst i 19 år. Men selvom regeringen nu fjerner store bededag fra 2024, så skal der mere til, for at hun vil kvitte en tradition. -	Nogle forældre har spurgt, om jeg ikke nok vil konfirmere på store bededag næste år. Og det har jeg lovet dem. Så det gør vi, siger hun. Liftet til festen For tvillingerne Hjalte og Clara Hartmann Andersen har helligdagen ikke nogen særlig betydning. For der er meget andet, der fylder i deres hoveder på sådan en dag. - Jeg er meget spændt på, hvad jeg skal køres i til festen, siger Hjalte. Senere holder familien fest for 30 inviterede på en nedlagt landejendom. Men inden da skal de unge mennesker have et helt særligt lift. For ude foran kirken venter en overraskelse. En blå corvette til Hjalte og en motorcykel til Clara. - Wow, det havde jeg aldrig troet kunne lade sig gøre, lyder det fra Clara, mens hun spænder hjelmen om hovedet. - Nej, det er jo for vildt det her, siger Hjalte, da han sætter sig ind i bilen. Og sammen triller de væk fra parkeringspladsen - nu i de voksnes rækker.

Referat:
Det er sidste gang, der kan konfimeres på den traditionsrige og officielle store bededag.